section_heading: Povijest kluba
paragraph_text: mini|Club Atletico Fiumano u jednoj od prvih odigranih utakmica 1905. godine. U sredini Fiorello La Guardia. Fiumei Atletikai Club je osnovan je 20. veljače 1905. te je odmah imao 43 aktivna člana. Na osnivačkoj skupštini za predsjednika je izabran dr. Eugenio Pazmany, a za tajnika Biagio Dorigo. Vodstvo i igrači su koristili mađarski kao glavni jezik za međusobnu komunikaciju, a u klubu su igrale sve riječke etničke skupine, pa čak i stranci s drugih kontinenata. Dana 14. travnja Odjel javne sigurnosti Gradskog magistrata odobrava akt o registraciji, i to za bavljenje gimnastikom, plivanjem, lakom i teškom atletikom te nogometom. Dres kluba je bio crno-bijeli.